Hans Jeschonnek

**Hans Jeschonnek** (9 April 1899 &ndash; 18 Ogos 1943) ialah seorang Kolonel Jeneral *([[Generaloberst]])* termuda Jerman dan Ketua Staf Am *[[Luftwaffe]]* Jerman Nazi semasa Perang Dunia II. Beliau membunuh diri pada Ogos 1943.

## Biografi
Jeschonnek telah dilahirkan di Hohensalza (Inowrocław) dalam daerah Posen, Prusia. Anak seorang penolong guru sekolah menengah, beliau belajar di institut kadet  Lichterfelde. Beliau telah ditauliahkan sebagai *[[Leftenan Muda|Leutnant]]* pada tahun 1914 dan mula terbang dengan Jasta {Skuadron Pejuang} 40 dalam tahun 1917. Apabila Perang Dunia I berakhir, Jeschonnek telah menembak jatuh dua pesawat musuh dan menerima Iron Cross Kelas 1 dan Kelas 2.

Dengan penubuhan *[[Reichswehr]]*, Jeschonnek menyertai Pemberontakan Silesia sebagai anggota Rejimen Ke-6 Kavalri *Reichswehr*. Beliau kemudian bekerja dibawah Kurt Student di Jabatan Ordnans Tentera Darat. Jeschonnek lulus latihan Staf Am sebagai kelas valedictorian pada tahun 1928.

Setelah tamat pengajian, Jeschonnek berkerja dalam sebuah jabatan Kementerian *Reichswehr* yang bertanggungjawab bagi pembinaan kapal terbang yang diharamkan oleh Persetiaan Versailles. Beliau menjadi adjutan Erhard Milch pada tahun 1933 dan merupakan anak didik Walther Wever. Beliau telah dinaikkan pangkat ke Kapten dalam Bomber Wing 152 pada bulan Mac 1934 dan ke Mejar pada 1 April 1935. Jeschonnek berkhidmat sebagai Komander Grup Latihan III dalam Wilayah Pentadbiran Udara I di Greifswald, yang menguji pesawat, dari 1 Oktober 1936-1 Oktober 1937. Pada tahun kedua beliau kembali ke kementerian *Luftwaffe* dan telah dinaikkan pangkat ke Leftenan Kolonel. Jeschonnek menjadi Ketua Staf Operasi *Luftwaffe* pada 1 Februari 1938 dan mendapat kenaikkan pangkat ke *[[Kolonel|Oberst]]* pada November tahun yang sama. Pada 1 Februari 1939, pada usia 39 tahun, Jeschonnek menggantikan Hans-Jurgen Stumpff sebagai Ketua Staf Am *Luftwaffe* yang paling muda dalam sejarah, iaitu jawatan yang beliau sandang hingga mati. Pada 14 Ogos 1939, beliau dinaikkan pangkat ke *[[Brigedier Jeneral|Generalmajor]]*.

Pada hari pertama pencerobohan Poland yang mencetuskan Perang Dunia II, Jeschonnek memanggil Kedutaan Jerman di Moscow bagi meminta Soviet Union membiarkan stesen radio Minsk terus bersiaran sendiri, supaya juruterbang Jerman dapat menggunakannya sebagai tujuan navigasi terhadap sasaran tentera Poland. Beliau menerima pingat Knight Cross of the Iron Cross pada 27 Oktober 1939, selepas Poland dikalahkan. Dengan kejayaan Luftwaffe di Poland dan semasa Pertempuran Perancis, Jeschonnek telah dinaikkan pangkat ke *[[Leftenan Jeneral|General der Flieger]]* pada 19 Julai 1940.

Walaupun *Luftwaffe* mencapai kejayaan besar semasa kempen menentang Poland dan Pertempuran Perancis, logistik Luftwaffe mula menjadi teruk semasa kempen terhadap Britain , Kesatuan Soviet, dan Mediterranean, terutamanya dengan kerugian yang tinggi dalam tenaga kerja dan material. Jeschonnek dan Hermann Goering dipersalahkan, kerana mereka telah memandang ringan logistik yang terlibat dalam kempen tersebut. Kerana Britain terus menentang "''Blitz''", Jeschonnek mencadangkan pada september 1940 bahawa *Luftwaffe* harus mengebom teruk kediaman pinggir bandar London, namun cadangan ini ditolak oleh Adolf Hitler. Walaupun kegagalan * Luftwaffe* dalam Pertempuran Britain, Jeschonnek telah dinaikkan pangkat ke *[[Generaloberst]]* pada 1 Mac 1942, ketika berusia 44 tahun, menjadikan beliau jeneral penuh termuda dalam sejarah *[[Wehrmacht]]*.

Sangat setia kepada Hitler dan bermusuh dengan Erhard Milch dan Göring, Jeschonnek menerima banyak kritikan dari Hitler mengenai keupayaan *Luftwaffe* yang merosot semasa perang. * [[Fil Marsyal|Generalfeldmarschall]]* Albert Kesselring menjelaskan:

Sewaktu tahun-tahun peperangan, personaliti yang paling mengesankan di kalangan Ketua-ketua Staf Am adalah *Generaloberst* Jeschonnek - seorang yang luar biasa pintar dan bertenaga. Namun Jeschonnek tidak cukup kuat untuk menentang Goering (kadang kala dia berjaya menentang Hitler) dalam hal-hal membuat keputusan muktamad. Keharmonian yang sangat kurang menyebabkan kerja-kerja efektif penyelarasan terhenti.

Sebagai sebahagian daripada Operasi Crossbow, serangan bom tentera  Bersekutu melanda Peenemünde pada malam 17-18 Ogos 1943; Jeschonnek secara salah mengarah pertahanan udara Berlin menembak 200 buah pesawat pejuang Jerman yang telah tersilap berkumpul berhampiran ibukota *[[Reich Ketiga|Reich]]*. Jeschonnek menembak dirinya sendiri pada 18 Ogos 1943 di *[[Wolfsschanze]] ([[Wolf's Lair]])* di Rastenburg, Prusia Timur. Selepas kematiannya, Gunther Korten telah  dilantik sebagai Ketua Staf Am yang baru pada 25 Ogos 1943.

## Tarikh kenaikkan pangkat
* *[[Leftenan Muda|Leutnant]]* - 26 September 1914
* *[[Leftenan|Oberleutnant]]* - 1 April 1925
* *[[Kapten|Hauptmann]]* - 1 Jun 1932
* *[[Mejar|Major]]* - 1 April 1935
* *[[Leftenan Kolonel|Oberstleutnant]]* - 1 April 1937
* *[[Oberst]]* - 1 November 1938
* *[[Generalmajor]]* - 1 September 1939
* *[[Generalleutnant]]* - dilangkau
* *[[General der Flieger]]* - 19 Julai 1940
* *[[Generaloberst]]* - 1 Mac 1942

## Anugerah kebesaran
* Iron Cross (1914) Kelas 1 dan Kelas 2
* Lencana Juruterbang Diraja Prusia
* Lencana Cedera warna Hitam: 1918
* Pingat Kehormatan Pejuang
* Pingat Khidmat Lama Angkatan Tentera Kelas 4 hingga Kelas 1
* Lencana Emas Juruterbang Pemerhati bertahta Berlian
* Lencana Iron Cross (1939) Kelas 1 dan 2
* Knight Cross of the Iron Cross: 27 Oktober 1939
* Darjah Michael the Brave Romania Kelas 3: 7 November 1941
* Darjah Kebebasan Finland Kelas 1 berserta Bintang dan Pedang: 25 Mac 1942
* Darjah Michael the Brave Romania Kelas 2: 1 September 1942

## Lihat juga
* OKL
* Luftwaffe
* Hermann Goering
* Erhard Milch
* Albert Kesselring
* Hugo Sperrle
* Wolfram Freiherr von Richthofen
* Robert Ritter von Greim
* Kurt Student

## Rujukan
* 
*Keegan, John (2003). *Who's Who in World War Two*. Routledge (UK). ISBN 0-415-26033-7
*Nielsen, Andreas L. (1968). *German Air Force General Staff*. Ayer Publishing. ISBN 0-405-00043-X
*Schumann, Ralf (2007). *Die Ritterkreuzträger 1939&ndash;1945 des LG 1* (in German). Zweibrücken, Germany: VDM Heinz Nickel. ISBN 978-3-86619-013-9.
*Shirer, William (1983). *[[The Rise and Fall of the Third Reich]]*. Fawcett Crest. New York. ISBN 0-449-21977-1
*Suchenwirth, Richard (1970). *Command and Leadership in the German Air Force*. Ayer Publishing. ISBN 0-405-00051-0

## Pautan luar
*''Generaloberst'' Hans Jeschonnek
*''Lehrgeschwader Greifswald''